Et eksempel er utstillingen fra 2016. På Kunstnerforbundet stilte hun ut en serie nye fotografier fra Verdal Fengsel. Hun fotograferte alt som fengselet innebærer: de innsatte, omgivelsene, møblene, overvåkningskameraene, spor etter føtter i bakken og lakenballer. Prosjektet handlet om få innblikk i en hverdag man vanligvis ikke har tilgang til, samt å reflektere rundt skillet mellom å være innenfor og utenfor, og skillet mellom straff og frihet.